Dimetil disulfuro

Dimetil disulfuroa konposatu organikoa da, CH3SSCH3 formula duena, organosufre konposatuen familiakoa, disulfuroen klasekoa. Disulfuroen arteko sinpleena da. Likido kolorge oliotsua da, baratxuri usainekoa. Uretan disolbaezina da, baina disolbagarria etanoletan, dietil eterretan eta ohiko disolbatzaile organikoetan. Toxikoa eta sukoia da.

Dimetil disulfuroa oso hedatuta dago naturan. Bakterio, onddo, landare eta animaliengan aurki daiteke.
ezkerrera|thumb|201x201px|Phallus impudicus perretxikoaren usainaren erantzuleetako bat da

 Sintesia 
Hainbat bide dago dimetil disulfuroa sintetizatzeko. Batzuk dikloro disulfuroa(Cl2S2) usatzen duten lehengai gisa, metilmagnesio ioduroarekin (CH3MgI) edo sodio metil sulfatoarekin (CH3NaSO4) tratatuz. Beste batzuk metilmerkaptanoa dute lehen gai eta oxidatzailea iodoa edo sufrea.

 2 CH3SH + S -> CH3S-SCH3 + H2S

 Erabilera 
Dimetil disulfuroa elikagai-gehigarri gisa erabiltzen da gaztetan, haragietan, zopetan, garagardoetan eta beste prozesatutako elikagaietan, bereziki zaporetsuak bihurtzeko. Europar Batasunean erabiltzea baimenduta dago. Industrialki, dimetil disulfuroa petrolio-findegietan erabiltzen da sulfuratzaile gisa. Nekazaritzan ere lurzoruak fumigatzeko eraginkorra da.

Sintesi organikoan ere usatzen da, esaterako intsektizida batzuk sintetizatzeko lehengai gisa erabiltzen den 4-(metiltio)fenola [4-(CH3S)C6H4OH] prestatzeko.

 Arriskuak 
Dimetil disulfuroak larruazala narritatzen du eta, toxikoa da arnastuz, larruazalean xurgatuz eta irentsiz gero. Kontzentrazio handitan nekea, disnea eta goiko arnasbideetako narritadura eragin ditzake.

Erraz hartzen du su berotzean edo txinparta batek eraginda. Halaber, gar ikustezia du.

 Erreferentziak 

 Kanpo estekak 

Kategoria:Disulfuro organikoak
Kategoria:Metil konposatuak
Kategoria:Usain txarreko substantziak